Első pontjait a szezonban az idénynyitó ausztrál nagydíjon szerezte, ahol a 9. helyen végzett. A kínai nagydíjon nagy visszhangot váltott ki, amikor nyíltan bírálta a csapat stratégiáját, miután szerinte ennek köszönhetően bukott el ponszerző pozíciót, egymást követő második alkalommal. Hazája nagydíján a 17. rajtkockából indulva szerzett két pontot. Németországban a szezon legjobb teljesítményét nyújtva a negyedik helyen ért célba a futamon, ezzel 12 pontot szerzett. A szezon utolsó két versenyét nem tudta befejezni műszaki okok miatt, a bajnokságban összesítésben 21 ponttal a 15. helyen zárt, jelentősen elmaradva az 51 pontot gyűjtő Péreztől, aki az időmérő edzéseken is jobbnak bizonyult nála, 18-3 arányban.